**Raport për rezultatet e konsultimeve publike**

1. **Titulli i draftaktit**

Projektligji “**Për hedhjen në treg dhe mbikëqyrjen e lëndëve plasëse për përdorim civil**”.

1. **Kohëzgjatja e konsultimeve**

*Specifikoni kohëzgjatjen e përgjithshme të konsultimeve publike sa i përket ditëve të punës, përfshirë datën e hapjes dhe mbylljes së konsultimeve publike; nëse kohëzgjatja ishte më e shkurtër se 20 ditë pune e paraparë me ligj, jepni arsye për shkurtimin e kohëzgjatjes.*

Konsultimi publik për projektligjin ka nisur më 26.7.2019, me dërgimin e draftit fillestar në rrugë elektronike disa operatorëve ekonomikë që operojnë në fushën e lëndëve plasëse. Nëpërmjet emailit, operatorëve iu la një afat për dërgimin e komenteve dhe gjithashtu u njoftuan se do të zhvillonim një takim ku mund të diskutonim rreth sugjerimeve që ata kishin. Më tej, nëpërmjet një emaili të dytë, më 6.9.2019, operatorët ekonomikë u njoftuan mbi datën e zhvillimit të takimit (10.9.2019), në ambientet e Ministrisë së Mbrojtjes.

Gjatë zhvillimit të takimit u diskutuan një serë çështjen në lidhje me lëndët plasëse, të cilat u mbajtën shënim nga përfaqësuesit e Ministrisë së Mbrojtjes, pjesëmarrës në takim.

Pasi drafti u ripunua dhe u përgatit dokumentacioni shoqërues, u vijua me publikimin e draftit në RENJK dhe në faqen zyrtare të së Mbrojtjes, më 25.8.2020. Konsultimi publik është mbyllur më 28.9.2020, 30 ditë pas publikimit të draftit në faqen zyrtare të Ministrisë së Mbrojtjes.

1. **Metoda e konsultimit**

*Listoni të gjitha metodat e konsultimit të përdorura, të tilla si konsultimet elektronike (Regjistri Elektronik, posta elektronike, faqet e internetit, etj.), Takimet publike, seancat e organeve këshilluese…, dhe siguroni informacione për afatin kohor, kohëzgjatjen dhe afatet e tyre.*

*Shpjegoni se si u shpërnda informacioni mbi konsultimet e hapura, si u ftuan palët e interesuara të kontribuojnë.*

*Përfshini gjithashtu aktivitete nga konsultimet paraprake nëse janë organizuar të tilla).*

* **Drejtpërdrejtë, gjatë zhvillimit të takimeve:**

Përfaqësues të Ministrisë Mbrojtjes, së bashku me Zëvendësministrin e Mbrojtjes, në cilësinë e kryetarit të Grupit Ndërinstitucional të Punës për përgatitjen e projektligjit zhvilluan takimin me operatorët ekonomikë që operojnë në fushën e lëndëve plasëse, më 10.9.2019, në ambientet e Ministrisë së Mbrojtjes. Operatorët ekonomikë u shprehën me sugjerime, një pjesë e të cilave u reflektuan në përmbajtjen e projektligjit.

* **Nëpërmjet RENJK:**

Me publikimin në RENJK, u vendos një afat 30 ditor për dhënien e sugjerimeve/komenteve mbi draftin e projektligjit, të cilat mblidhen nga personat përgjegjës dhe vlerësohen më tej.

* Nëpërmjet adresës së emailit: konsultim.publik@mod.gov.al:

Me qëllim lehtësimin e dhënies së komenteve/sugjerimeve nga çdo i interesuar, në faqen zyrtare të Ministrisë së Mbrojtjes, në rubrikën e dedikuar për konsultimin publik, krahas drafteve të projektligjit është vënë në dispozicion edhe një adresë elektronike.

* **Nëpërmjet adresës postare: “Rruga e Dibrës, Garnizoni “Skënderbej”, Tiranë”:**

Çdo palë e interesuar mund të dërgojë në formë shkresore, në adresë të Ministrisë së Mbrojtjes të gjitha komentet/sugjerimet mbi përmbajtjen e projektligjit.

1. **Palët e interesit të përfshira**

*Listoni të gjithë palët e interesuara, qoftë organizata apo individë, të cilët kanë dhënë komente/kontribut në konsultimet publike përmes metodave të ndryshme të konsultimit, gjatë gjithë procesit të hartimit.*

*Përmendni gjithashtu numrin dhe strukturën e palëve të interesuara që morën pjesë në takime publike ose seanca të organeve këshilluese.*

*Specifikoni palët e interesuara që morën pjesë në grupin e punës për hartimin e aktit.*

Palët e interesuara, të cilat morën pjesë në hartimin e këtij projektakti janë:

* Ministritë e linjës, anëtare të GNP: Ministria e Mbrojtjes, Ministria e Financave dhe Ekonomisë, Ministria e Brendshme, Ministria e Turizmit dhe Mjedisit, Ministria e Infrastrukturës dhe Energjisë;
* Operatorët ekonomikë: VAGEXCO sh.p.k; REDEN sh.p.k; DIANI sh.p.k; NITROBLAST sh.p.k; HERBI sh.p.k; DEFEX sh.p.k; EXPLOALB sh.p.k; BABASI COO sh.p.k.
1. **Pasqyra e komenteve të pranuara me arsyetimin e komenteve të pranuara/ refuzuara**

*Gruponi komentet/ propozimit e pranuara sipas çështjes që ato ngritën;*

*Gruponi komente të ngjashme së bashku dhe renditni palët e interesuara që i ngritën ato;*

*Shpjegoni cili ishte vendimi i marrë dhe sqaroni shkurtimisht arsyet për të.*

Në tabelën e mëposhtme paraqiten komentet e pranuara plotësisht dhe pjesërisht në lidhje me këtë projektakt:

|  |  |  |  |  |
| --- | --- | --- | --- | --- |
| Çështja e adresuar(psh. përkufizimi i ri i…, kushtet për regjistrimin e…, rregullimi i…, etj.) | Komenti(grumbulloni dhe përmblidhni komente identike/të ngjashme nga palët e ndryshme të interesuara së bashku)  | Palët e interesuara (renditni të gjithë ata që adresuan çështjen në mënyrë të ngjashme) | Vendimi (i pranuar/i pranuar pjesërisht/i refuzuar)  | Justifikimi |
| Autorizimet e marra nga Policia e Shtetit për çdo transport të lëndëve plasëse shtojnë kosto financiare dhe shkaktojnë vonesa veprimtarisë tregtare. | Mundësia e pajisjes me leje për një periudhë të caktuar kohe. | VAGEXCO sh.p.kNITROBLAST sh.p.kDEFEX sh.p.k | I pranuar  | Në vlerësimin tonë, ky përcaktim shmang vonesat dhe kostot shtesë, të cilat operatorët ekonomikë i reflektojnë në çmimin final të produktit. Duke qenë edhe se marrja e kësaj leje rast pas rasti nuk sjell rritje të sigurisë në raport me marrjen e lejes për një afat të caktuar dhe për më tepër, nuk i pengon organet ligjzbatuese për të realizuar kontrolle të herëpashershme, shprehemi dakord me sugjerimin e operatorëve ekonomikë. |
| Problematika me licensat e import/eksportit. Subjektet për çdo kontratë importi/eksporti do të duhej të aplikonin për licensë specifike. Ky përcaktim shkakton burokraci të panevojshme dhe rrit kosto shtesë. |  | EXPLOALB sh.p.k; BABASI COO sh.p.k.VAGEXCO sh.p.kNITROBLAST sh.p.kDEFEX sh.p.k | I pranuar | Vlerësojmë se sugjerimi tyre është i drejtë për të njëjtat arsye të cituara më lart. |
| Sa i përket etiketimeve në gjuhën shqipe. Operatorët nuk shpreheshin dakord me detyrimin për të vendosur etiketim të gjuhës shqipe, pasi importojnë në sasi të vogla dhe prodhuesi nuk e merr përsipër vendosjen e tyre, përveçse me kosto shtesë. |  | BABASI COO sh.p.k. | Refuzuar | Sugjerimi nuk u pranua pasi etiketimi në gjuhën shqipe është i domosdoshëm në rritje e garancive për sigurinë e produktit gjatë magazinimit, transportit dhe përdorimit. |